01989A0315(01) — BG — 01.06.2004 — 001.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

Изменено с:









▼B

СПОРАЗУМЕНИЕ

между Европейската икономическа общност и Канада относно търговията с алкохолни напитки







ЕВРОПЕЙСКАТА ИКОНОМИЧЕСКА ОБЩНОСТ И ПРАВИТЕЛСТВОТО НА КАНАДА (наричани по-долу „страните“), КАТО ВЗЕМАТ ПРЕДВИД съответните си права и задължения, произтичащи от Общото споразумение за митата и търговията по отношение на третирането на стоките и, по-специално, на алкохолните напитки с произход от територията на другата страна; КАТО ОТЧИТАТ констатациите и заключенията на специалната група към ГАТТ по въпросите на вноса, разпространението и продажбата на алкохолни напитки от търговските организации на канадските провинции; В ЖЕЛАНИЕТО СИ да уредят различията си по отношение на търговията в сектора на алкохолните напитки и за да гарантират спазването на международни правни задължения, като при това признават временната необходимост от структурни промени; КАТО СЕ СТРЕМЯТ да гарантират, че мерките, които понастоящем благоприятстват продажбата на алкохолни напитки, произхождащи от Европейската икономическа общност няма да станат по-рестриктивни, СЕ СПОРАЗУМЯХА ЗА СЛЕДНОТО:







Член 1

Определения

В настоящото споразумение:

„ ►M1 базова цена ◄ “ означава стойността на алкохолните напитки, определена при пристигането им в Канада, която може да включва и разходите за услугите, настъпили за компетентните канадски власти;

▼M1 —————

▼B

„канадски компетентен орган“ означава всяко правителство или комисия, съвет или друга правителствена организация, която е оправомощена със закон да контролира продажбата на дестилирани напитки, вино и бира;

„стойност на услуги“ означава преминалите през одит разходи за закупуване, съхранение, доставка до пунктове за продажба, преработване и продажба на алкохолни напитки;

▼M1

„разлика в цената на услугата“ означава сумата, с която цената на услугата, отнасяща се за внесен продукт, се различава от цената на услугата, отнасяща се за аналогичен местен продукт;

▼B

„Общността“ означава „Европейската икономическа общност“;

„изключване от списък“ означава изключване от каталог;

„дестилирани напитки“ означава ракии, ликьори и други спиртни напитки;

▼M1 —————

▼B

„включване в списък“ означава решение на канадските компетентни власти дали марките или разновидностите на дестилирани напитки, вина и бира могат да бъдат продавани в техните канали за разпространение;

„надбавка“ означава сумата, която се добавя към базисната цена и към приложимите мита и данъци, за да се получи цената на дребно;

▼M1 —————

▼B

„мярка“ означава закон, подзаконови разпоредби, процедура, изискване или практика;

▼M1 —————

▼B

„канадски продукт“ означава съответно дестилирани напитки, вино или бира, които са произведени, бутилирани или пакетирани в Канада;

„продукт на Общността“ означава съответно дестилирани напитки, вино или бира, които са произведени, бутилирани или пакетирани в митническата територия на Общността;

▼M1

„търговия на дребно“ означава доставката на алкохолни напитки до крайния потребител или продажба на ресторант, бар, клуб или друго лицензирано учреждение.

▼M1

Член 2

Национално третиране и третиране като най-облагодетелствана нация

1. Канадските компетентни органи съгласуват националното третиране и третирането като най-облагодетелствана нация по отношение на алкохолни напитки, които са продукт на Общността, в съгласие със Споразумението за СТО. По отношението на конкретна провинция, националното третиране и третирането като най-облагодетелствана нация означава третиране, което е не по-малко облагодетелствано от най- облагодетелстваното третиране, съгласувано от тази провинция по отношение на всякакви аналогични продукти, които са продукт на Канада или на всякоя друга трета страна.

2. Като изключение от параграф 1 канадските компетентни органи могат да поддържат мярка в рамките на съответните си юрисдикции, при условие че тя се изпълнява по начин по начин, съвместим с канадското законодателство:

а) ограничавайки продажбите на спиртна фабрика или на винарна в нейните помещения до спиртните напитки или вината, които се произвеждат там, на цени, не по-ниски от цените на същите спиртни напитки или вина, които се продават чрез търговски точки (магазини), предоставени за продукт на Общността;

б) изисквайки частните магазини с винарски складове в Онтарио и Британска Колумбия да продават само вина, произведени от канадски винарни;

в) изисквайки, със съществуващото изключение за осем маркови вина, носещи наименование за произход, вино без наименование за произход и без указание за имената на сортовете, продавано в бакалници в Квебек съгласно приложимите нормативни документи, да се бутилира в Квебек, при условие че в Квебек са предвидени алтернативни търговски пунктове за продажбата на вино, което е продукт на Общността, независимо от това дали това вино е бутилирано в Квебек.

Член 3

Географски указания

1. Канадските компетентни органи не вписват или продават вина или спиртни напитки, които неправилно носят географско указание, защитено по канадското законодателство.

2. Канадските компетентни органи, при упражняване на всякакви функции, свързани със закупуването или продажбата на вина, поддържат свой правилник за продажба или политика по отношение на географските имена на Общността, така че да не продават вина, които не са с произход мястото, указано с въпросното име, ако не са направили вече това на 1 ноември 2002 г.

Член 4

Търговско третиране

Канадските компетентни органи, при упражняване на своите отговорности във връзка със закупуването, разпространението и продажбата на дребно на продукт на Общността, се придържат към разпоредбите на член XVII от Споразумението за ГАТТ относно държавните търговски предприятия, по-специално с оглед вземане на всякакви такива решения единствено в съгласие с търговските съображения и предоставят на предприятията на Общността адекватна възможност, в съгласие с обичайната търговска практика, да се конкурират за участие в такива покупки.

▼M1

Член 4a

Ценообразуване

1. Канадските компетентни органи гарантират, че всяка надбавка, цена за услуга или друга мярка за ценообразуване е не дискриминационна, прилага се за всички продажби на дребно и е в съгласие с член 2.

2. Разликата за цената на услугата може да се прилага за продукти на Общността само доколкото не е по-голяма от допълнителните разходи, които по необходимост се свързват с продажбата на продукти на Общността.

3. Разликата в цената на услугата е оправдана в съответствие със стандартните счетоводни процедури от независими одитори на основата на одит, извършен при поискване в срок от една година от влизане в сила на Споразумението между Европейската общност и Канада относно търговията с вина и спиртни напитки и след това при поискване на интервали от не по-малко от четири години. Одитите се предоставят на Общността в срок от една година след поискването им.

▼B

Член 5

Мерки, свързани с включване и изключване от списък

1. Мерките на канадските компетентни органи, свързани с включване или изключване на продукти от списъка, са:

а) недискриминационни;

б) основаващи се на обичайни търговски съображения;

в) прозрачни и несъздаващи скрити пречки пред търговията;

г) публикувани и направени достъпни за лицата, имащи интерес към търговията и включването в списък или към решенията за изключване от списък на такива продукти.

2. Във връзка със заявленията за включване или изключване от списък, канадските компетентни органи обезпечават:

а) своевременно писмено нотифициране до заявителите за взетите решения;

▼M1

б) по отношение на отказ за включване в списъка или решение за изваждане от списъка, писмени основания за тези решения;

▼B

в) административни процедури за обжалване, които да осигурят своевременен и обективен преглед на решение за отказ от включване в списък или решение за изключване от списък.

Член 6

Консултации

Страните наблюдават прилагането на споразумението и се консултират незабавно при искане на която и да е от тях по отношение на всички въпроси, свързани с неговото тълкуване и прилагане. Това включва и консултации по мерките, които понастоящем благоприятстват продажбата на продукти от Общността.

▼M1

Член 7

Заключителни разпоредби

1. Договарящите страни си запазват правата и задълженията съгласно Споразумението за СТО.

2. Нищо в настоящото споразумение не накърнява правата на доставчик, негов представител или друга заинтересована страни по канадското законодателство.

3. Доколкото никой провинциален канадски орган не упражнява властта си да ръководи избора на продукт и търговията на дребно, такава тема не е предмет на разпоредбите на настоящото споразумение.

▼B

Член 8

Срок на действие

Настоящото споразумение влиза в сила при неговото подписване.

Настоящото споразумение има неопределен срок на действие. ►M1 Може да бъде прекратено от всяка от страните с едногодишно предизвестие. ◄

▼M1

Ако някоя страна прекрати Споразумението между Европейската общност и Канада относно търговията с вина и спиртни напитки, това прекратяване води до едновременното прекратяване на настоящото споразумение.

▼B

Hecho en doble ejemplar en Bruselas, el veintiocho de febrero de mil novecientos ochenta y nueve.

Udfærdiget i to eksemplarer i Bruxelles den otteogtyvende februar nitten hundrede og niofirs.

Geschehen zu Brüssel am achtundzwanzigsten Februar neunzehnhundertneunundachtzig in zwei Urschriften.

Έγινε σε δύο αντίτυπα στις Βρυξέλλες, την εικοστή ογδόη Φεβρουαρίου χίλια εννιακόσια ογδόντα εννέα.

Done in duplicate at Brussels this twenty-eighth day of February in the year one thousand nine hundred and eighty-nine.

Fait en double exemplaire à Bruxelles, le vingt-huit février mille neuf cent quatre-vingt neuf.

Fatto in duplice esemplare a Bruxelles, il ventotto febbraio millenovecentottantanove.

Gedaan in tweevoud, te Brussel, op achtentwintig februari negentienhonderd negenenachtig.

Feito em duplo exemplar em Bruxelas, aos vinte e oito de Fevereiro de mil novecentos e oitenta e nove.

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Pelo Conselho das Comunidades Europeias

Por el Gobierno de Canadá

For Canadas regering

Für die Regierung Canadas

Για την κυβέρνηση του Καναδά

For the Government of Canada

Pour le gouvernement du Canada

Per il governo del Canada

Voor de Regering van Canada

Pelo Governo do Canadá

▼M1 —————

▼B

РАЗМЯНА НА ПИСМА

Писмо № 1

Брюксел, 28 февруари 1989 г.

Уважаеми господине,

Позовавам се на Споразумението между Европейската икономическа общност и Канада относно търговията с алкохолни напитки, което беше подписано днес.

Искам да потвърдя, че министър-председателят на Канада и премиерите на провинциите на Канада се съгласиха да започнат преговори с участието на федералното и провинциалните правителства във връзка с намаляването или отмяната на бариерите между провинциите пред търговията с алкохолни напитки, включително и бира.

Канада приема мерки във връзка с определянето на цената на бирата в съответствие със задълженията по ГАТТ, вследствие на успешно приключване на този процес.

Моля приемете, уважаеми господине, моите най-дълбоки почитания.

За правителството на Канада

Писмо № 2

Брюксел, 28 февруари 1989 г.

Уважаеми господине,

Имам честта да потвърдя получаването на Вашето писмо с днешна дата във връзка с разликите в надбавките на цената на бирата.

Отбелязвам намерението на правителството на Канада да приеме мерки във връзка с определянето на цената на бирата в съответствие със задълженията по ГАТТ.

Моля приемете, уважаеми господине, моите най-дълбоки почитания

От името на Съвета на Европейските общности

Писмо № 1

Брюксел, 28 февруари 1989 г.

Уважаеми господине,

В контекста на двустранното решаване на споровете между Канада и Общността във връзка с практиките на провинциалните съвети по алкохолни напитки в Канада, което подписахме днес, с настоящото потвърждавам желанието на Общността да започне преговори с Канада за взаимен контрол и закрила на наименованията на спиртните напитки. Отбелязвам, че правителството на Канада желае също така да започне успоредно с това преговори за взаимното признаване на наименованията за произход на вината, и че ние сме съгласни да започнем тези преговори през първото тримесечие на 1989 г.

Ще Ви бъда признателен да получа съгласието на правителството на Канада относно съдържанието на настоящото писмо.

Моля приемете, уважаеми господине, моите най-дълбоки почитания

От името на Съвета на Европейските общности

Писмо № 2

Брюксел, 28 февруари 1989 г.

Уважаеми господине,

Благодаря Ви за Вашето писмо с днешна дата относно желанието на Общността да започне преговори за взаимен контрол и закрила на наименованията на спиртните напитки и за взаимното признаване на наименованията за произход на вината. С настоящото потвърждавам желанието на правителството на Канада да започне предложените преговори.

Моля приемете, уважаеми господине, моите най-дълбоки почитания

За правителството на Канада